Очамчыра араион аҟны х-километрак инарзынаԥшуа Аӡеиқәа аӡиас аӡыршьҭра дрыцқьеит
© Foto / Ochamchira_informРаботы по устранению причин, способствовавших возникновению наводнений и подтапливанию жилых помещений
© Foto / Ochamchira_inform
АҞӘА, жьҭаара 22 - Sputnik. Очамчыра араион акоммуналтә усбарҭа аусзуҩцәа х-километрак инарзынаԥшуа Аӡеиқәа аӡиас аӡыршьҭра дрыцқьеит, абри атәы аанацҳауеит Ochamchira Inform араионтә "Ӡыршьҭра" аиҳабы Авдени Џьопуа иажәақәа шьаҭас иганы.
Џьопуа иажәақәа рыла, аусурақәа мҩаԥысуеит "Аԥсныҟәарахьчара" атехника ҷыда ахархәарала. Аӡыршьҭра дырҭбааит, аҟәара аҩганк рыцқьоуп.
Иара убас Очамчыра ақалақь аҟны аӡыршьҭрақәеи ацрыӡцарҭақәеи ррыцқьаразы аусурақәа мҩаԥыргоит.
"Аԥсныҟәарахьчара" анџьныр хада Иури Воробиов уаанӡа иҳәахьан, ари аҭыԥ аҿы лассы-ласс аӡы хыҵуан ацарҭа ахьыуадаҩыз азы, уи азы иазыӡбан аӡиас аӡыршьҭра арҭбаара.